**18.3.2020 – Slovenský jazyk a literatúra: čítanie, gramatika 4.A**

**ÚLOHY:**

* **Prečítaj článok „O plti“ a vyrozprávaj príbeh /rodičom, súrodencom ..../**
* **V článku vyznač všetky mäkké spoluhlásky**

**O plti**

**Dievčatko sedelo na prahu domu a rozmýšľalo: Škoda, že nemám sestru! Teraz by sme si robili z blata koláče – a s chlapcami čo?**

**Ale potom sa predsa len rozbehlo za bratom dolu pod breh rieky. Tam stála zakvačená plť a chlapci po nej tak prudko skákali, až sa plť rozkývala a na rieke sa robili vlny.**

**Aj dievčatko preskočilo na plť a skákalo z brvna na brvno. Ale tu sa mu naraz na krajnom brvne noha pošmykla a – čľup! – spadlo do studenej vody.**

**Deti sa naľakali a ostali stáť. Len brat dievčatka nerozmýšľal, ale hneď skočil za ním do vody a vytiahol ho.**

**Drgľujúce sa od zimy, utekali domov preobliecť sa.**

**Ale dievčatko sa už viac netrápilo, že nemá sestru. Ktovie, či by sa tá bola osmelila skočiť do vody tak ako on.**